钦定古今图书集成/明伦汇编/氏族典/第462卷 > 《廖用贤尚友录》 > 顾况
## 钦定古今图书集成/明伦汇编/氏族典/第462卷 > 《廖用贤尚友录》 > 顾况

按《尚友录》：况字逋翁，海盐人。善属文，尢以诗名于时。
白居易少时，以诗投况，况戏曰：“长安物贵，居大不易。”
及见原《上草》篇曰：“有句如此，居亦何难。”况尝于御沟
得一梧叶，叶上有诗云：“一入春宫里，年年不见春。波
间写红叶，寄与有情人。”况取叶答诗云：“花落深宫莺
亦悲，上阳宫女断肠时，帝城不禁东流水。叶上题诗”
寄阿谁。官止著作郎。结庐茅山下。累召不起，自号华
阳山人。子非熊。